SAOPŠTENJE ZA MEDIJE

**GRANDE PANDA NA SAJMU AUTOMOBILA U BEOGRADU**

***Po prvi put, Fiat Grande Panda, sa ponosom proizvedena u Srbiji,***

***u Hali 1 na štandu kompanije Crossroad Adria,***

***na Međunarodnom sajmu automobila u Beogradu od 20. do 26. marta***

Beograd, 19. mart 2024.

**Kompanija Crossroad Adria, članica OMR grupe, donosi novitete koji će od sutra biti predstavljeni javnosti i posetiocima Međunarodnog sajma automola u Beogradu, a to su novi potpuno elektični Fiat Grande Panda – s ponosom proizveden u Srbiji, novi Alfa Romeo Junior, kao i modele Fiat 600 i Jeep Avenger sa hibridnim pogonom.**

**„**Ponosni smo što ove godine imamou ponudi prvi električni automobil ikada proizveden u našoj zemlji, koji će posetioci imati priliku da vide premijerno. Verujem da će Fiat Grande Panda izazvati veliku pažnju i osvojiti srca posetilaca, ali moram da naglasim da će kompanija Crossroad Adria kao generalni uvoznik za brendove Fiat, Fiat Professional, Abarth, Alfa Romeo i Jeep predstaviti kompletnu gamu svojih vozila u Hali 1 i Hali 3a beogradskog sajma tokom nastupajućeg međunarodnog sajma automobila“, **izjavio je Igor Ševo, komercijalni direktor kompanije Crossroad Adria.**

U hali 1 biće izloženi modeli iz putničkog programa. Posetioci će imati priliku da premijerno vide:

* Novi potpuno elektični Fiat Grande Panda – s ponosom proizveden u Srbiji,
* novi Alfa Romeo Junior, kao i modele Fiat 600 i Jeep Avenger sa hibridnim pogonom.
* Pored noviteta pripremili smo i specijalnu limitiranu sajamsku ponudu za sve ostale modele iz naše game. Ova limitirana ponuda ogleda se u specijalnim sajamskim popustima koji se krecu od 500 do 5500 EUR, i važe za odmah dostupna vozila.

U hali 3a izložena su vozla iz našeg komercijalnog programa po kome je brend Fiat već godinama prepoznat kao lider na tržištu i najbolji partner za svaki biznis. Posetioci će moći da se upoznaju sa novim restilizovanim modelima Fiat Scudo i Fiat Ducato. Pored noviteta i specijalne ponude u saradnji sa našim partnerima pripremili smo i razne vidove finansiranja. Kupci će moći da se opredele za kupovinu vozila putem kredita, finansijskog lizinga sa učešćem i bez učešća ili putem operativnog lizinga.

**O NOVITETIMA**

**Novi potpuno elektični model Fiat Grande Panda – (od maja dostupan i u hibridnoj verziji)**

Ovaj dugo očekivani model novi je nacionalni simbol naše auto industrije i prvo je potpuno električno vozilo s ponosom proizvedeno u fabrici FCA u Kragujevcu. Naslednik je kultnog modela Panda sa više od 40 godina tradicije i preko 7,8 miliona proizvedenih primeraka. Od svog prethodnika nasledio je autentični multifunkcionalni „kockasti“ dizajn ali sa novim dimenzijama 399 cm dužine i 176 cm širine, vraća Fiat u B segment gde je decenijama bio prepoznat kao jedan od najuspešnijih brendova.

Fiat Grande Panda na našem tržištu biće dostupan u dve verzije:

* električnoj verziji sa baterijom od 44 kWh, kombinovanim dometom od 320 km prema WLTP standardima i e-motorom snage 83 kW (113 KS),
* hibridnoj verziji sa turbo 1.2-litarskim trocilindarskim motorom, 100 KS, 48V Li-ion baterijom i eDCT automatskim menjačem „easy drive“.

Jedinstveni integrisani kabl za punjenje koji je spakovan u prednjoj masci, unutrašnje oplate vrata napravljene od materijala dobijenog reciklažom 140 tetrapak ambalaža, prednja konzola obložena tkaninom od vlakana bambusa "BAMBOX Bamboo Fiber Tex®"samo su neka od inovativnih rešenja koja su primenjena u ovom modelu. Tu su i razni dizajnerski detalji u enterijeru i eksterijeru koji čine ovaj model potpuno originalnim i jedinstvenim.

Cena Grande Pande na našem tržištu iznosi 24.990 EUR za električnu verziju i 16.990 EUR za hibridnu verziju. Kupci električne verzije mogu ostvariti pravo na državnu subvenciu za kupovinu električnog vozila u iznosu od 5.000EUR.

Više detalja o komercijalnoj ponudi modela Fiat Grande Panda možete pronaći na sledećoj web adresi: <https://fiatakcija.com/fiat-grande-panda/>

**Novi Alfa Romeo Junior**

Prvi Alfa Romeo na potpuno električni pogon a na ovogodišnjem sajmu predstavljen u svojoj hibridnoj verziji. Prvi Alfa Romeo iz segmenta malih SUV vozila (B SUV) koji se obraća nekadašnjim ljubiteljima modela Alfa Romeo 147 i Giulietta ali i potpuno novim članovima porodice Alfista. Sa dužinom od 417cm i širinom 178cm Alfa Romeo Junior je jedinstveni kompaktni sportski automobil sa izuzetnim voznim karakteristikama kako u gradskoj vožnji tako i na otvorenom putu.

Alfa romeo Junior dostupan u dve verzije:

* Junior „ELETTRICA“ sa baterijom od 54kWh i dve varijante motora 156ks i 280ks (dostupan u najvišem nivou opreme Veloce)
* Junior „IBRIDA“ sa hibridnim motorom od 136ks baterijom od 48V i automatskim menjačem

Više detalja o komercijalnoj ponudi modela Alfa Romeo Junior možete pronaći na sledećoj web adresi: <https://fiatakcija.com/alfa-junior/>

***Novitet u odnosu na prošli sajam su i modeli Fiat 600 i Jeep Avenger sa hibridnim pogonom – motorom od 136ks i automatskim menjačem, a uskoro će tržištu biti predstavljen i Jeep Avenger 4xe sa 4x4 pogonom.***

Promo cene modela

* Fiat 600 od 21.490€
* Fiat Tipo od 16.950€
* Jeep Avenger od 20.990€
* Jeep Compass od 28.990€
* Alfa Romeo Junior od 27.990€
* Alfa Romeo Tonale od 33.990€
* Alfa Romeo Stelvio od 47.990€
* Fiat Doblo Cargo 19.950 +PDV
* Fiat Doblo Combi 20.950 +PDV
* Fiat Scudo 24.950 +PDV
* Fiat Ducato 27.950 +PDV

Finansiranje:

Kredit sa rokom otplate od 13 – 84 meseca sa fiksnom ratom u evrima ili dinarima

Finansijski lizing sa periodom otplate do 72 meseca sa fiksnom ratom u evrima ili dinarima

Operativni lizing do 48 meseci sa fiksnom mesčnom zakupninom

Više detalja o svim finansijskim ponudama za naše modele možete pronaći na sledećoj web adresi: <https://www.fiatakcija.com/finansiranje/>

Aktivacija:

Za sve ljubitelje brenda FIAT tokom trajanja sajma organizovali smo i zabavni FIAT kviz <https://fiatakcija.com/fiat-zabavni-kviz/>, gde će svi zainteresovani moći da provere svoje znanje o brendu i modelima iz game FIAT kao i o najnovijem modelu FIAT Grande Panda koji se s ponosom proizvodi u Srbiji.

Za one koji pokažu najbolje znanje i na pitanja odgovore u najkraćem vremenu obezbedili smo i vrlo primamljive nagrade.

Čekamo vas na sajmu automobila!

**Crossroad Adria doo** je generalni distributer Fiat, Fiat Professional, Abarth, Jeep i Alfa Romeo automobila za tržište Srbije i Crne Gore. Sa dobro razvijenom mrežom ovlašćenih dilera i servisera koja prati najsavremenije standarde kompanije Stellantis, pruža sve potrebne prodajne i postprodajne usluge u najvećim gradovima Srbije i Crne Gore.